Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 6474

(1) Ha az ezen okmányban az egyes esetekre meghatározott átmeneti intézkedések alkalmazási időszakának lejárta előtt a Bizottság valamely tagállam vagy bármely egyéb érdekelt fél kérelmére és a csatlakozást követően a Tanács által a Bizottság javaslata alapján minősített többséggel elfogadott eljárási szabályzat szerint úgy találja, hogy a jelenlegi Közösség és az új tagállamok között vagy az új tagállamok egymás között dömpinget alkalmaznak, ajánlásokat intéz ahhoz a személyhez vagy személyekhez, akitől vagy akiktől ez a gyakorlat ered, abból a célból, hogy ennek véget vessenek. Amennyiben ez a gyakorlat folytatódna, a Bizottság a sértett tagállamot vagy tagállamokat felhatalmazza védintézkedések megtételére, amelyek feltételét és részleteit a Bizottság határozza meg.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes